10. ΑΠΟΦΑΣΙΣ ΥΠΟΥΡΓΟΥ  ΕΜΠΟΡΙΚΗΣ ΝΑΥΤΙΛΙΑΣ Αριθ. 52208/6076 της 9/29 Αυγ. 1957 Περί αναθέσεως ποινικής διώξεως κατά Υπαξιωματικών Λ.Σ. λιμενοφυλάκων και ναυτών Λ.Σ. εις τον Γενικόν Διευθυντήν ΥΕΝ, ως Αρχηγόν του Λ.Σ. Έχοντες υπ’ όψιν: α)Τον Α.Ν. 2803/1941 «περί στρατιωτικού Ποινικού Κώδικος» (ΦΕΚ 49 Α΄/21.2.41). β)Το άρθρον μόνον παρ. 1-3 του Νόμ. 3674/57 «περί ποινικής και πειθαρχικής διώξεως των ανηκόντων εις το Λιμενικόν Σώμα ανδρών (ΦΕΚ Α΄/18.3.57), αποφασίζομεν: 1.Ανατίθεμεν την άσκησιν της κατά το άρθρ. 269 του Σ.Π. Κώδικος ποινικής διώξεως, ενώπιον του Διαρκούς Ναυτοδικείου, κατά των Υπαξιωματικών Λ.Σ., λιμενοφυλάκων και ναυτών Λ.Σ. εις τον Γενικόν Διευθυντήν του Υπουργείου Εμπορικής Ναυτιλίας, ως Αρχηγόν του Λιμενικού Σώματος. 2.Οσάκις εκ της ενεργουμένης ενόρκου προκαταρκτικής εξετάσεως προκύπτει ότι η μήνυσις είναι νόμω αστήρικτος ή προφανώς όλως αβάσιμος  Σελ. 138 153-112 κατ’ ουσίαν, την κατά το άρθρον 272 του Σ.Π. Κώδικος απόρριψιν ταύτης προκειμένου περί Υπαξιωματικών Λ.Σ., λιμενοφυλάκων και ναυτών Λ.Σ. θα ενεργή ωσαύτως ο Γενικός Διευθυντής Υ.Ε.Ν., ως Αρχηγός του Λ.Σ. Δημοσιευθήτω δια της Εφημερδίος της Κυβερνήσεως και κοινοποιηθήτω δεόντως.

[Source: greek_legal_code_raptarchis | Tokens: 1119]